བཞི་པ།མིང་གཅིག་དོན་མང་བོ་ལ་འཇུག་པའི་ཡི་གེ་ཁ་ཤས་ཀྱི་དོན་མི་ཚང་བ་དག་ཁ་སྣོན་བྱེད་གང་ཐུབ་བྱས་ཡོད།དཔེར་ན།པར་ཐེངས་དང་པོའི་ནང་དུ་རྡིག་ཅེས་པའི་ཡི་གེའི་མཆན་འགྲེལ་དུ་ནང་ནོར་གྱི་དོན་གཅིག་པུ་ལས་མེད་ཀྱང་ད་རེབ་ཇ་སོགས་སྐོལ་བྱེད་ཀྱི་བ་མའི་དོན་དང་སྒྲའི་བྱེ་བྲག་རྡིག་སྒྲ་གཉིས་ཁ་བསྐངས།ཞོ་ཤ་ཞེས་པའི་མཆན་འགྲེལ་དུ་དོན་ཚན་གཉིས་ལས་མེད་པས།ད་རེབ་གླ་རྔན་གྱི་དོན་དང་དཔྱ་ཁྲལ་གྱི་དོན་གཉིས་གསར་དུ་བསྣན།འཇམ་ཞེས་པའི་ཡི་གེའི་འགྲེལ་དུ་དོན་མི་འདྲ་བ་གསུམ་ལས་བྲིས་མི་འདུག་ཀྱང་ད་ཐེངས་ཐུག་པའི་བྱེ་བྲག་གི་འཇམ་ཞེས་པ་ཁ་སྣོན་བྱས་པ་ལྟ་བུའོ།།